
                 08.03.2012. a nr…..

Projekteerimistingimuste määramine

(Kreenholmi tn 39a ja 39b paviljonide fassaadide osaline rekonstrueerimine)
	1. ASJAOLUD JA MENETLUSE KÄIK




15.02.2012. a taotles Sergei Meršin Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kreenholmi tn 39a ja 39b paviljonide fassaadide osaliseks rekonstrueerimiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Kreenholmi tn 39a ja 39b paviljonide fassaadide osaliseks rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: 
3.1.1.1  Kreenholmi tn 39a paviljon, ehitisregistri kood 118007983, 30 m2;
3.1.1.1  Kreenholmi tn 39b paviljon, ehitisregistri kood 118006325, 54 m2.

3.1.2  Kinnistusraamatu andmed: 
3.1.2.1 Kreenholmi tn 39A katastriüksuse tunnus 51105:004:0124, ärimaa, pindala 160,0 m2; 

3.1.2.2 Kreenholmi tn 39B katastriüksuse tunnus 51105:004:0125, ärimaa, pindala 190,0 m2.  

	3.1.3  Projekteerimistingimuste koostamise aluseks on projekteerimistingimuste 
          15.02.2012. a taotlus nr 1473/1-14, Ehitusseadus, Narva linna üldplaneering, 
          Narva linna ehitusmäärus, Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Kreenholmi tn 39a ja 39b paviljonide fassaadide osaline rekonstrueerimine.
	3.3 ÜLDNÕUDED 



3.3.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2006 „Hoone ehitusprojekt”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Projekti koosseisus esitada situatsiooniskeem asendiplaani asemel. Kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee. 

3.3.6 Värvivaated esitada mõõtkavas 1:50. Vaadetel näidata akende ja uste värvitoonid, välisviimistluse ja värvilahenduse pass, viited koos välisviimistluse passi numbritega jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.7 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada iga hoone kasuliku pinna spetsifikatsioon (kasutamise otstarve, kood ning kasulik pind).
3.3.8 Hoonete kasutamise otstarbed ja koodid esitada vastavalt MKM 26.11.2002. a määrusele nr 10 „Ehitise kasutamise otstarvete loetelu”.
3.3.9 Projekti koosseisus esitada lisaks rekonstrueeritavate välisseinte spetsifikatsioon koos nende lõigetega ning hoonete püstlõiked. 

3.3.10 Eelneva ehitusprojekti joonised või inventeerimisjoonised (plaanid, püstlõiked), millised kajastavad projekteerimiseelseid seaduslikul alusel rajatud konstruktsioone, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.11 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiisis esitada vähemalt 2 välisviimistluse ja värvilahenduse varianti parima tulemuse saavutamiseks.

3.3.12 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.3 ARHITEKTUURSED JA LINNAEHITUSLIKUD TINGIMUSED 


3.4.1 Projekteeritav ala: hoonete välisseinad. Hoonete püstlõigetel ja plaanidel näidata projekteeritava ala piirid - mõlemal pool piiratud välisseinad.
3.4.2 Fassaadilahendused peavad olema esteetiliselt vaadeldavad kõikidel vaadetel. Näha ette kõikide välisseinte välisviimistlus ühe materjaliga.

3.4.3 Lubatud välisviimistlus: mitte kasutada plastikmaterjale.
3.4.4 Värvilahendus: kasutada piirkonda sobivaid värvilahendusi.
3.4.5 Vajadusel välisseinte avade täitmine: esitada avade täitmise plaanid, avatäidete spetsifikatsioon. Näidata akende avamise suunad. 

3.4.6 Avade kinnimüürimine on lubatud ainult Ida-Eesti Päästekeskuse loa alusel.
3.4.7 Antud projekti raames ei ole lubatud hoonete laiendamine, piirdetarindite soojustamine, katuste rekonstrueerimine, katusekattematerjalide vahetamine, uute avade ehitamine, tarindite demonteerimine, siseruumide ümberplaneerimine, tehnosüsteemide rekonstrueerimine, kinnistusiseste teede rekonstrueerimine, piirete projekteerimine.
	3.5 KOOSKÕLASTUSED




3.5.1   Ida-Eesti Päästekeskus.

3.5.2   Kreenholmi tn 39A ja 39B kinnistute omanik.

3.5.3   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 07.03.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

